SiS Slimline Bottle (400ml)
Trek'n Eat Beef Strogonoff with Rice
Trek'n Eat Chicken and Spinach Pasta
Trek'n Eat Game Stew Versindaba » Blog Archive » Chris Lombard sterf na kort siekbed
Chris Lombard sterf na kort siekbed
Dit is met spyt dat ons verneem het van die onlangse afsterwe van Chris Lombard. Chris Johannes Lombard is op 21 Januarie 1929 op Heidelberg in die Wes-Kaap gebore en het in sy leeftyd drie digbundels gepubliseer, te wete Tussen die malgasse op die kaai, wat in 1992 op die kortlys was vir die CNA-debuutprys, Millenium (1995) en Driemaster (2004).
Oor Driemaster het Joan Hambidge geskryf dat Lombard die lot van die enkeling en alleenreisiger ondersoek: “Dit is verse oor verlange, verworpenheid, die gevoel dat die lewe ‘n soort ‘verspeelde lente’ is, sonder kinders en die geborgenheid van die gesin. Maar dit is juis die krag van die digterlike blik: dat hierdie buitetoestand tot digterlike winste aanleiding gee.”
Die digter is verlede week in die ouderdom van 83 na ‘n kort siekte oorlede.
Ons hoop om binnekort ‘n huldeblyk oor Chris Lombard te kan publiseer. Intussen kan Chris se skrywersalmbum by LitNet gelees word.
Hieronder volg een van sy verse wat eweneens op LitNet gevind kan word:
Tydens en na die Oscar Wilde-gekamp
het sprake van dié seksoriëntasie
mense se woorde op hulle lippe
van voorgegewe skok laat verdamp.
Mans het histeries ontken en gefladder;
selfs oudskoliere van Harrow en Eton
het sonder om te blik of te bloos getuig
hulle wis nie onder die adel van so ‘n adder.
Mev. Patrick Campbell was ongeïnhibeer.
“My dear, I don’t care what people do
as long as they don’t do it in the street
and frighten the horses,” kon sy konstateer.
(c) Chris Lombard
Tags: Chris Lombard	Thursday, August 16th, 2012 |
Nuutste Kommentare	Anneri: A wonderful interview! Congratulations. I do believe poetry should...
Johann de Lange: Antjie skyn die enigste een te wees wat besef dat die...
Gerhard van Heerden: A fascinating interview. Thank you, Todd Swift. Your...
Jaco Barnard-Naudé: Sela, Johann De Lange. Ek wás daar by die gesprek wat...